laion/Wikipedia-Exotic huggingface dataset:
ג'יימס ויליאם מרשל

ג'יימס ויליאם מרשל (באנגלית: James William Marshall;‏ 14 באוגוסט 1822 – 5 בפברואר 1910) היה המנהל הכללי של דואר ארצות הברית בממשלו של הנשיא יוליסס ס. גרנט. הוא גם שימש במספר תפקידי ממשל נוספים בתקופות נשיאותם של לינקולן, גרנט, והייז. ג'יימס ויליאם מרשל נולד בוילסון שבמחוז קלארק, וירג'יניה לג'יימס פדה ולסוזן אוראה מרשל. הוא למד בבתי הספר במחוזות קלארק ופאוקוויר. ב-1837 עברה המשפחה למחוז מאונט סטרלינג שבקנטקי. ב-1848 סיים מרשל את לימודיו בקולג' דיקינסון שבקרלייל, פנסילבניה. לאחר סיום לימודיו הוא שימש כמרצה שלא מן המניין לשפות עתיקות בקולג' דיקינסון עד 1850. באותה שנה הוא נשא לאישה את ג'יין סטיבנסון מקרלייל. לאחר מכן הוא שימש כמרצה מן המניין לשפות עתיקות עד 1862. ב-1861, עם פרוץ מלחמת האזרחים, מונה מרשל על ידי הנשיא אברהם לינקולן כקונסול בלידס, אנגליה, תפקיד בו הוא כיהן עד 1865. ב-1869 מונה מרשל על ידי הנשיא יוליסס ס. גרנט כעוזר הראשון למנהל הכללי של דואר ארצות הברית, תפקיד בו הוא כיהן עד 1874. ביולי אותה שנה מינה אותו הנשיא גרנט כמנהל הכללי של הדואר בעקבות התפטרותו של ג'ון קרסוול ועד לכניסתו לתפקיד של מרשל ג'וול בסוף אוגוסט אותה שנה. לאחר מכן שב מרשל לתפקידו הקודם כעוזר הראשון למנהל הכללי של הדואר, תפקיד בו הוא שימש עד לתום נשיאותו של גרנט ב-1877. לאחר סיום תפקידו מונה מרשל כמפקח הכללי של שירות דואר הרכבות על ידי המנהל הכללי של הדואר, איש הדרום, דייוויד קיי, בממשלו של הנשיא רתרפורד הייז. בתפקיד זה הוא שימש עד תום כהונתו של קיי ב-1880, ולאחר מכן פרש מהחיים הציבוריים. ג'יימס ויליאם מרשל נפטר בוושינגטון די. סי. ב-5 בפברואר 1910. הוא נטמן בבית הקברות הישן של קרלייל. Rositter Johnson, ed. (1906). Biographical Dictionary of America Marshall, James William. Boston: American Biographical Society, p. 285. "James Williams Marshall" (PDF). New York Times. February 6, 1910. ג'יימס ויליאם מרשל, באתר "Find a Grave" (באנגלית)
פרנק צ'ארלס אוסמרס

פרנק צ'ארלס אוסמרס (באנגלית: Frank Charles Osmers Jr.;‏ 30 בדצמבר 1907 – 21 במאי 1977) היה פוליטיקאי אמריקאי, חבר המפלגה הרפובליקנית שייצג את מחוז הקונגרס ה-9 (אנ') של מדינת ניו ג'רזי בבית הנבחרים של ארצות הברית בשנים 1939–1943 ובשנים 1951–1965. אוסמרס נולד בליאוניה, הוא למד בבית הספר הציבורי ובמכללת ויליאמס שבוויליאמסטאון במסצ'וסטס. הוא עסק בתכשיטנות. אוסמרס היה חבר במועצת העיר האוורת' (אנ') בניו ג'רזי בשנים 1930–1934 וכיהן כראש עיריית האוורת' בשנים 1935–1936. לאחר מכן היה חבר בבית המחוקקים של ניו ג'רזי בין השנים 1935–1937, ונבחר מטעם המפלגה הרפובליקנית בקונגרס השבעים ושש והשבעים ושבע, כיהן בתפקידו מ־3 בינואר 1939 עד 3 בינואר 1943. בעודו חבר בקונגרס השבעים ושבע, נאלץ אוסמרס להתגייס לצבא וסיים את לימודיו בבית הספר לחי"ר בפורט בנינג שבג'ורג'יה, הוא הועמד לרשימה הלא פעילה על פי הוראת הנשיאות וסיים את כהונתו בקונגרס, אך לא היה מועמד לבחירה מחודשת לקונגרס השבעים ושמונה. אוסמרס נכנס לתפקיד סגן שני באוגדת החי"ר, ב־4 בינואר 1943, עבר לחיל העשרים וארבע ושירת באוקיינוס השקט, ושוחרר משירות צבאי ב־22 בפברואר 1946. הוא שימש כמג"ם בחיל המילואים של הקצינים. לאחר שחזר משירותו הצבאי חזר אוסמרס לעיסוקיו העסקיים לשעבר והתעניין גם בעסקי נדל"ן, ביטוח ופרסום. הוא נבחר לכהן בקונגרס השמונים ושניים, ב־6 בנובמבר 1951 וזאת כדי למלא את המשרה הפנויה שנגרמה עקב התפטרותו של חבר קונגרס אחר, ונבחר לכהן כחבר קונגרס בשישה הקונגרסים הבאים, וכיהן מ-6 בנובמבר 1951, עד 3 בינואר 1965 בשנת 1965 ניסה להיכנס לקונגרס השמונים ותשע, אך הדבר לא עלה בידו. הוא היה מנהל מפעל במחוז ברגן, ניו ג'רזי בסוף שנות ה-60 ועסק בעסקי נדל"ן באנגלווד, ניו ג'רזי. הוא התגורר בטנפלי, ניו ג'רזי, שם נפטר ב־21 במאי 1977, הוא נקבר בבית העלמין שבאנגלווד. מדיה וקבצים בנושא פרנק צ'ארלס אוסמרס בוויקישיתוף פרנק צ'ארלס אוסמרס באתר "PoliticalGraveyard.com" (אנ') פרנק צ'ארלס אוסמרס, באתר המדריך הביוגרפי של הקונגרס של ארצות הברית (באנגלית) פרנק צ'ארלס אוסמרס, באתר "Find a Grave" (באנגלית) המדריך הביוגרפי של הקונגרס האמריקני, באתר bioguideretro.congress.gov ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
חואן אפיטייה

חואן רמון אפיטייה-דְיוֹוֶה רוץ' (בספרדית: Juan Ramón Epitié-Dyowe Roig; נולד ב-12 באוקטובר 1976) הוא כדורגלן עבר מגינאה המשוונית ששיחק בעמדת החלוץ. אפיטייה התחיל את הקריירה שלו בפנה בקבוצות כדורגל מקומיות במנרסה, עיר הולדתו ובשנת 1995 הצטרף לפלאמוס מהליגה הרביעית. לאחר מכן שיחק בקאסטיון ובחטאפה ובגיל 22 הצטרף לקבוצת המילואים של ריאל מדריד וממנה עבר לזו של דפורטיבו אלאבס ב', אך לא זכה להגיע לקבוצות הראשונות של שני המועדונים. בתחילת קיץ 2003, אפיטייה סיכם בבני יהודה תל אביב ושיחק במדיה משחק אחד במסגרת גביע הטוטו, אך כעבור זמן קצר חתם במ.ס. אשדוד. בעונת 2004/2005, אפיטייה חתם בדפורטיבו אלאבס והפעם שיחק בקבוצה הראשונה. אפיטייה, היה שותף לעליה של הקבוצה ללה ליגה בסיום העונה, אך כעבור זמן קצר לאחר מכן שוחרר מאלאבס וחזר לקדנציה שנייה בקאסטיון. בינואר 2007 חזר לאלאבס, אך כעבור זמן קצר הושאל לקליפורניה ויקטורי. אפיטייה נולד בספרד להורים שמוצאם מגינאה המשוונית, ובזכות מוצא הוריו החליט לייצג את נבחרת גינאה המשוונית. ב-11 באוקטובר 2003, אפיטייה ערך את הופעת הבכורה שלו בנבחרת בניצחון 0-1 נגד טוגו במסגרת מוקדמות מונדיאל 2006. ב-3 בספטמבר 2006, אפיטייה כבש את שער הבכורה שלו בנבחרת בניצחו 1-2 נגד ליבריה (שער הניצחון נכבש על ידי רודולפו בודיפו בדקות האחרונות של המשחק). חואן אפיטייה, באתר Transfermarkt חואן אפיטייה, באתר Soccerway חואן אפיטייה, באתר BDFutbol חואן אפיטייה, באתר National Football Teams חואן אפיטייה, באתר FootballDatabase.eu משה גוזגל, אשדוד: פאפואה ואפיטייה חתמו לעונה, באתר ynet, 9 בספטמבר 2003
טחן עיטי

טחן עיטי (שם מדעי: Myliobatis aquila) הוא מין של בטאי ממשפחת הטחניים, המצוי במימי האוקיינוס האטלנטי המזרחי, מהים הצפוני עד חופי דרום אפריקה, במי הים התיכון וגם בדרום-מערב האוקיינוס ההודי. הוא יכול לצלול עד לעומק 800 מטר, אך לרוב נמצא בימים רדודים יותר, בקרבת החופים. מין זה הוא קרובו של הטחן קליפורני, אך הוא קטן ממנו בהרבה. הוא מגיע לאורך מרבי של 183 סנטימטרים עם מוטת סנפירי חזה של 80 סנטימטרים בממוצע. המשקל המרבי שתועד לטחן הוא 14.5 קילוגרם, קטן יחסית לבני משפחתו הענקיים ברובם. לטחן אף שטוח המופנה כלפי מעלה ולסתות בתחתית הגוף, המלאות בשיניים שטוחות וחזקות שנועדות למחוץ קונכיות. סנפירי החזה רחבים ומעוגלים בקצוות, בקצה הגב ישנו סנפיר גבי קטן והזנב דק ללא אונות סביבו. הטחן קבור רוב זמנו בחול, רובץ ומחפש סרטנים, רכיכות או תולעים למאכל, אם כי הוא מגוון גם בדגים שהוא תופס. הטחן משריץ צאצאים שבוקעים בתוך בטן הנקבה (לרוב בין שלושה לשבעה) וניזונים מחלבון הביצים שלהם בתחילה, עד שהם יוצאים מהרחם. לא ברור מה מצבו של הטחן, בשל היעדר נתונים טקסונומים מדויקים ובשל שהמצב תלוי באוכלוסיות שונות שנפגעים ברמות משתנות. בחופי צרפת למשל האוכלוסיות של הטחן הצטמצמו מאוד כתוצאה מדיג אינטנסיבי. לעומת זאת בחופי דרום אפריקה מצב השימור יציב. מדיה וקבצים בנושא טחן עיטי בוויקישיתוף טחן עיטי, באתר ITIS (באנגלית) טחן עיטי, באתר NCBI (באנגלית) טחן עיטי, באתר האנציקלופדיה של החיים (באנגלית) טחן עיטי, באתר FishBase (באנגלית) טחן עיטי, באתר GBIF (באנגלית) טחן עיטי באתר הרשימה האדומה של IUCN
מיליובטיס

מיליובטיס (שם מדעי: Myliobatis; מילולית: "בטאי טוחן/מרסק") הוא סוג של דגי סחוס ממשפחת הטחניים, החיים לאורך מרבית הימים והאוקיינוסים למעט במרכז האוקיינוס השקט. חלק מהמינים מגיעים עד לגודל של 1.8 מטר ומשקל של מעל 90 קילוגרם. הם בעלי גוף שטוח, סנפירי חזה רחבים וארוכים העוזרים להם לרחף במים, והם בעלי חוטם שפוף המשופע למעלה. הפה שלהם מצוי בתחתית גופם ובתוכו שיניים חזקות ושטוחות המיועדות למחוץ טרף קשה כמו צדפות או סרטנים. הטחנים משריצים צאצאים חיים, לרוב בין ארבעה לשבעה הניזונים מחלמון ביציהם בתוך גוף אמם ואז יוצאים לים. לרוב הם חיים סביב קרקעית הים ומשתמשים בחוטמם כדי לרחרח ולהוציא טרף ממחבואו. הם אוכלים רכיכות שונות, סרטנים, חלזונות ים, תולעים ומדגים קטנים. הסוג כולל 11 מינים קיימים: טחן עיטי (Myliobatis aquila) טחן קליפורני (Myliobatis californica) Myliobatis chilensis Myliobatis freminvillei Myliobatis goodei Myliobatis hamlyni Myliobatis longirostris Myliobatis peruvianus Myliobatis ridens טחן ניו זילנדי (Myliobatis tenuicaudatus) Myliobatis tobijei עוד מינים שנכחדו: Myliobatis acutus Myliobatis affinis Myliobatis albestii Myliobatis altavillae Myliobatis altus Myliobatis americanus Myliobatis angustidens Myliobatis angustus Myliobatis arcuatus Myliobatis bellardii Myliobatis bilobatus Myliobatis bisulcus Myliobatis bothriodon Myliobatis canaliculatus Myliobatis colei Myliobatis crassidens Myliobatis dimorphus Myliobatis dispar Myliobatis dixoni Myliobatis elatus Myliobatis enormis Myliobatis erctensis Myliobatis fastigiatus Myliobatis fraasi Myliobatis frangens Myliobatis funiculatus Myliobatis gigas Myliobatis girondicus Myliobatis goniopleurus Myliobatis granulosus Myliobatis haueri Myliobatis holmesii Myliobatis intermedius Myliobatis kummeli Myliobatis lagaillardei Myliobatis lateralis Myliobatis leidyi Myliobatis leognanensis Myliobatis lepersonnei Myliobatis llopisi Myliobatis magister Myliobatis marginalis Myliobatis merriami Myliobatis meyeri Myliobatis micropleurus Myliobatis microrhizus Myliobatis miocenicus Myliobatis mokattamensis Myliobatis monnieri Myliobatis moorabbinensis Myliobatis mordax Myliobatis moutai Myliobatis nzadinensis Myliobatis oweni Myliobatis pachyodon Myliobatis pachyrhizodus Myliobatis pentoni Myliobatis placentinus Myliobatis plicatilis Myliobatis prenticei Myliobatis raouxi Myliobatis rima Myliobatis rivierei Myliobatis rugosus Myliobatis salentinus Myliobatis semperei Myliobatis sendaicus Myliobatis serratus Myliobatis sinhaleyus Myliobatis stokesii Myliobatis striatus Myliobatis strobeli Myliobatis testae Myliobatis tewarii Myliobatis toliapicus Myliobatis transversalis Myliobatis tumidens Myliobatis undulatus Myliobatis vicomicanus Myliobatis wurnoensis מדיה וקבצים בנושא מיליובטיס בוויקישיתוף מיליובטיס, באתר ITIS (באנגלית) מיליובטיס, באתר NCBI (באנגלית) מיליובטיס, באתר Animal Diversity Web (באנגלית) מיליובטיס, באתר האנציקלופדיה של החיים (באנגלית) מיליובטיס, באתר GBIF (באנגלית)
איגור יאנצ'בסקי

איגור יאנצ'בסקי (במקדונית: Игор Јанчевски; נולד ב-16 בספטמבר 1974) הוא כדורגלן עבר מקדוני, ששיחק בעמדת הקשר. יאנצ'בסקי התחיל את הקריירה שלו בקבוצת הכדורגל של פרטיזן ברדיוב מליגת העל הסלובקית, אליה הצטרף בשנת 1996. כעבור שנה יאנצ'בסקי חתם בוולדהוף מנדהיים מהליגה האזורית. שנה לאחר מכן, חתם בהרנטאלס מהליגה הבלגית השנייה. בשנת 1999 יאנצ'בסקי חתם בברוטניו צ'יטלוק מליגת העל של בוסניה והרצגובינה. בשנת 2001 חתם בווארטקס ואראז'דין מליגת העל הקרואטית, עמה הגיע פעמיים לגמר הגביע הקרואטי, אך לא הצליחה לזכות. בשנת 2005, יאנצ'בסקי חתם בדיארבקירספור מליגת העל הטורקית, אך לא זכה בה לדקות משחק ובינואר 2006 חתם בהפועל נצרת עילית מליגת העל בכדורגל. במדי נצרת עילית, רשם 11 הופעות ובסיום העונה שוחרר מהקבוצה לאחר שהקבוצה ירדה לליגה הלאומית. בקיץ 2006, חתם באנוסיס נאון פראלימני מליגת העל הקפריסאית, ואת הקריירה שלו סיים בצ'ליק זניצה. בשנת 2009, פרש מכדורגל. ב-9 בפברואר 2003, יאנצ'בסקי ערך את הופעת הבכורה שלו בנבחרת מקדוניה בתיקו 2-2 נגד קרואטיה. יאנצ'בסקי רשם 28 הופעות במדי הנבחרת. ברוטניו צ'יטלוק ליגת העל של בוסניה והרצגובינה: 1999/2000 איגור יאנצ'בסקי, באתר Transfermarkt איגור יאנצ'בסקי, באתר National Football Teams איגור יאנצ'בסקי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איגור יאנצ'בסקי".
אישמפלה

אישמפלה (בקטלאנית: Eixample או "הרחבה") הוא אחד מעשרת מחוזות ברצלונה המצוי בין העיר העתיקה של ברצלונה, הסיוטט וליה, לבין הכפרים שבעבר הקיפו את ברצלונה, וכיום מהווים את מחוזותיה (סנטס, גרסיה סאנט אנדראו). המחוז נקרא גם מחוז מס' 2. שכונת אישמפלה הוקמה בסוף המאה ה-19 וראשית המאה ה-20 על ידי קבוצות של תעשיינים וסוחרים מהעיר ברצלונה בתקופת הפריחה של המעמד הבינוני בספרד. שכונה זו מאופיינת בבניינים רבים הבנויים בסגנון המודרניסטה. הידועים שבהם תוכננו על ידי האדריכל אנטוני גאודי ובין עבודותיו המצויות בשכונה ניתן למנות את קאזה מילה (המכונה "לה פדררה") ובית באליו ואת כנסיית הסגרדה פמיליה שהוכרזו כאתרי מורשת עולמית על ידי ארגון אונסק"ו. גוש בניינים ידוע נוסף הוא תפוח המריבה. השכונה מאופיינת ברחובותיה הישרים והארוכים המסודרים בצורת שתי וערב, כשבמרכזם רחוב אחד ארוך, גראן ויה דה לס קורטס קטלאנס, ושתי שדרות רחבות שחוצות אותם ו"שוברות" את מבנה הרחובות המסודר, אבינגודה דיאגונל ואבינגודה מרידיאנה. מבנה רחובות השכונה תוכנן על ידי מהנדס הערים אילדפונס סרדה (Ildefons Cerdà), אשר האמין בחשיבות רחובות רחבים המאפשרים מעבר להולכי רגל לצד מעברים רחבים לכלי רכב. גושי הבניינים בשכונה הם בצורת מתומנים, כאשר מפגש כל רחובות מהווה כיכר מתומנת המאפשרת צפייה לעבר הרחובות, הכנסת יותר אור לבתים, וכיום גם מאפשרת מקומות חנייה לתושבי העיר. רחוב מרכזי נוסף בשכונה הוא פאסה דה גרסיה, המקשר בין כיכר העיר המרכזית, פלאזה קטלוניה, לבין העיר העתיקה של גרסיה, שהייתה בעבר עירייה עצמאית וכיום היא חלק מהעיר ברצלונה. על פי התכנון המקורי, במרכז כל גוש בניינים הייתה צריכה להיות גינה לתושבי גוש הבניינים, אולם במהלך השנים השטחים הפנימיים נבנו אך עדיין ישנם גושי בניינים בהם נשמרה ה"גינה" כמו ב "פלאו רוברט" (Palau Robert) שמשמש גם כתחנת מידע לתיירים. אזור אישמפלה מהווה מרכז לקהילה ההומוסקסואלית של העיר, ולעיתים מכונה בשל כך gaixample. האישאמפלה הוא אזור תוסס (בעיקר בלילות) ומהווה את אחד מאזורי הבילוי המרכזיים של העיר ברצלונה. קאזה מילה הסגרדה פמיליה אילה דה לה דיסקורדיה תכנון עירוני של ברצלונה אתר האינטרנט הרשמי של אישמפלה (בקטלאנית) דף מידע על רובע האישאמפלה בעברית
שוף על הפרצוף

שוף על הפרצוף היא סדרת טלוויזיה מצוירת קומית ישראלית לילדים, ששודרה בערוץ הילדים בשנת 2001. הסדרה עוקבת אחר שני חייזרים שטסים בספינת חלל ומנסים להשתלט על כדור הארץ. הסדרה כוללת עונה אחת בת 15 פרקים בני 4–5 דקות. הסדרה מספרת על הקיסר זולגאר ועוזרו פופקין אשר כבשו את היקום ומנסים לכבוש גם את כדור הארץ בכל פרק, אולם הילדים מכדור הארץ משבשים את תוכניותיהם. יוסי פולק – זולגאר חיים אלמקיס – פופקין שירי גדני – ילדים שיר הפתיחה בוצע על ידי יוסי פולק וחיים אלמקיס והולחן על ידי דני רייכנטל. בעקבות הצלחת הסדרה, בשנים 2002–2003 שודרה בערוץ הילדים רצועת שידור ששודרה בשבתות בשם "שוף על השבת", בין הסדרות ששודרו ברצועה היו: ארתור, בנות הפאוור פאף, הרפתקאות ג'קי צ'אן ופוקימון. "שוף על הפרצוף", במסד הנתונים הקולנועיים IMDb (באנגלית) "שוף על הפרצוף", במסד הנתונים הקולנועיים KinoPoisk (ברוסית) שוף על הפרצוף, במיזם "אישים" לתיעוד היצירה הישראלית צמד חייזרים ויאיר ניצני בערוץ הילדים, באתר ynet, 22 במרץ 2001
Manzara

"Manzara" (באנגלית: "The View"; בעברית: "הַנּוֹף") הוא שיר שהוקלט על ידי הזמרת-יוצרת הטורקייה איילין ג'ושקון ביחד עם הזמרת-יוצרת האנדה ינר. השיר יצא לאור ב-4 במאי 2018, כסינגל השני מתוך האלבום, Sinsirella (2018). השיר הפך ללהיט בין-לאומי והקליפ שלו נחשב לאחד מהנצפים בהיסטוריה של טורקיה. השיר הגיע למקום הראשון בטורקיה טופ 20 והיה לאחד מהלהיטים המצליחים ביותר במדינה בשנת 2018. במקור, הוציאה ג'ושקון את אלבומה Sinsirella (2018), ב-27 באפריל 2018, תוך שבחרה להוציא את שיר הנושא "Sinsirella", כסינגל המוביל מתוכו. בהמשך, נחשף כי הקליטה שיר ביחד עם האנדה ינר, שהיווה כסינגל השני מתוך האלבום ולווה בווידאו קליפ מצליח שעזר בקידום האלבום. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות. הווידאו קליפ הנלווה של "Manzara" הועלה לערוץ היוטיוב הרשמי של איילין ג'ושקון ב-4 במאי 2018, ביום צאתו של השיר כסינגל. בתחילתו, ניתן לראות את השתיים כשהן בסצנה מעצימה, תוך שהן לבושות בבגדים שעוצבו במיוחד עבורן. בהמשך הקליפ, ניתן לראותן כשהן מחליפות תלבושות שוב ושוב. נכון לאוגוסט 2023 עומד מונה הצפיות של הקליפ על למעלה מ-170 מיליון צפיות. סרטון השיר "Manzara" באתר יוטיוב Aylin Coşkun (Ft. Hande Yener) – Manzara (באנגלית), נבדק ב-2020-09-24 Aylin Coşkun ft. Hande Yener - Manzara (Official Video) https://twitter.com/musictoptr/status/1005034268458876928, Twitter Sinsirella - Erhan Bayrak Versiyon, נבדק ב-2020-09-24 Sinsirella, נבדק ב-2020-09-24
Mariah en Español

Mariah en Español (בעברית: מריה קארי בספרדית) הוא אלבום אוסף ומיני-אלבום השני של הזמרת-יוצרת האמריקאית מריה קארי. המיני-אלבום יצא לאור ב-4 בספטמבר 2020, על ידי חברת התקליטים קולומביה רקורדס. המיני-אלבום יצא במסגרת 30 שנה לקריירה של קארי. את המיני-אלבום הקליטה קארי משנת 1993 עד שנת 1997. כלומר, נכללו בו אוסף של שירי בספרדית שלקוחים מתוך אלבומי האולפן שלה Music Box,‏ Daydream,‏ ו-Butterfly. בסמוך לצאתו, עלה המיני-אלבום לרשת הזרמת המדיה אייטונס, תוך שהיה זמין לרכישה מוקדמת שם. במיני-אלבום נכללת גרסה בשפה הספרדית ללהיט של קארי "Hero", תוך שישנן גרסאות שונות של שאר שיריה הלקוחים מאותם האלבומים שצוינו לעיל. האלבום Mariah en Español באתר ספוטיפיי Mariah Carey Continues #MC30 Celebration, This Time in Spanish, Billboard, ‏2020-09-04 Mariah Carey - Music Box, Discogs (באנגלית) Mariah Carey - Daydream, Discogs (באנגלית) Mariah Carey - Butterfly, Discogs (באנגלית) Mariah En Español EP by Mariah Carey, Apple Music (ב־Australian English)
The Live Debut – 1990

The Live Debut – 1990 (בעברית: הופעת הבכורה – 1990) הוא אלבום הופעה ומיני-אלבום השני של הזמרת-יוצרת האמריקאית מריה קארי. המיני-אלבום יצא לאור ב-17 ביולי 2020, על ידי חברת התקליטים קולומביה רקורדס. המיני-אלבום יצא במסגרת 30 שנה לקריירה של קארי. בשנת 1990, הוציאה מריה קארי את אלבום הבכורה שלה שנקרא על שמה Mariah Carey, על ידי חברת התקליטים קולומביה רקורדס. למרות שהאלבום זכה להצלחה מסחרית, לאחר שנמכר ביותר מ-15 מיליון עותקים ברחבי העולם וקיבל תעודת תשע פלטינה מטעם איגוד תעשיית ההקלטות האמריקאי (RIAA), היא לא יצאה לסיבוב הופעות לקידום האלבום. מיני-אלבום זה, מהווה גשר לאותה התקופה בה לא יצאה קארי לסיבוב הופעות והוא יצא במהדורה אקסקלוסיבית לרגל 30 שנה לקריירה שלה. האלבום The Live Debut – 1990 באתר ספוטיפיי Bell Média, What Happened June 12th In Pop Music History, www.iheartradio.ca (ב־Canadian English) Mariah Carey by Mariah Carey, Apple Music (באנגלית) Jordan Runtagh, Jordan Runtagh, Music's 30 Fiercest Feuds and Beefs, Rolling Stone, ‏2017-09-15 (באנגלית) Mariah Carey Shares Cryptic Teaser For 30th Anniversary Celebration of Debut Album, Billboard, ‏2020-07-15 A. B. C. Audio, Mariah Carey's first #MC30 goody is her first-ever live performance, 102.9 KBLX, ‏2020-07-17 (באנגלית)(הקישור אינו פעיל) Zoe Haylock, Mariah Carey Launches a Weekly Celebration of Mariah Carey, Vulture, ‏2020-07-17 (באנגלית)
יחסי בהוטן–צ'ילה

יחסי בהוטן–צ'ילה הם היחסים הבילטרליים שבין ממלכת בהוטן לבין הרפובליקה של צ'ילה. כיום לא מתקיימים יחסים דיפלומטיים רשמיים בין שתי המדינות, ושתי המדינות לא מיוצגות האחת אצל השנייה, לא בדרג השגרירות ולא בדרג הקונסוליה. זאת כחלק ממדיניות ההתבדלות של בהוטן, שמגבילה את כמות המדינות שבהוטן מקיימת איתם יחסים. למרות זאת, שתי המדינות חברות באו"ם ובארגונים בינלאומיים נוספים. באתר משרד החוץ הצ'יליאני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
Pussy Talk

Pussy Talk הוא סינגל שהוקלט על ידי צמד בנות היפ-הופ סיטי גירלז, ביחד עם הראפרית האמריקאית דוג'ה קאט, מתוך האלבום, City on Lock. השיר יצא לאור ב-6 ביולי 2020, על ידי חברות התקליטים קפיטול רקורדס, קוואליטי קונטרול מיוזיק ומוטאון, כסינגל השני מתוך אלבום. השיר הגיע למקום ה-23 במצעד השירים מתחת להוט 100. השיר נכתב על ידי קארשה בראונלי, ג'טביה ג'ונסון, דוג'ה קאט, ג'ושוע לואלן וטיירון רובינסון והופק על ידי ג'ושוע לואלן גם כן. השיר יצא בשנת 2020, במהלך מגפת הקורונה, תוך שצולם לו וידאו קליפ רשמי ומלא, שנועד לעזור בקידום שלו הן מבחינה מסחרית והן מבחינת מצעדים. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות. הווידאו קליפ הרשמי של השיר הועלה לערוץ היוטיוב של סיטי גירלז ב-6 ביולי 2020, ביום צאתו של השיר כסינגל. בתחילת הקליפ, ניתן לראות נעל עקב בצבע שחור, עם בטנה בצבע אדום, תוך שניתן לראות את שתי הבנות מסיטי גירלז רוקדות לצלילי השיר. בהמשך, ניתן לראות גם את דוג'ה קאט. נכון למאי 2020, מונה הצפיות של הקליפ עומד על למעלה מ-7.4 מיליון צפיות. Pussy Talk, במסד הנתונים הקולנועיים IMDb (באנגלית) Pussy Talk, באתר Last.fm (באנגלית) מילות השיר "Pussy Talk" באתר Genius סרטון השיר "Pussy Talk" באתר יוטיוב קארשה בראונלי, ג'טביה ג'ונסון, דוג'ה קאט, ג'ושוע לואלן, טיירון רובינסון Release group “City on Lock” by City Girls - MusicBrainz, musicbrainz.org BB CHARTS Evan Minsker, City Girls and Doja Cat Share New “Pussy Talk” Video, Pitchfork (באנגלית) City Girls (Ft. Doja Cat) – Pussy Talk (באנגלית), נבדק ב-2020-09-24 City Girls - Pussy Talk ft. Doja Cat City On Lock, נבדק ב-2020-09-24 Gold & Platinum, RIAA (באנגלית אמריקאית)
מלקולם היל

מלקולם היל (באנגלית: Malcolm Hill; נולד ב-26 באוקטובר 1995; בסנט לואיס, מיזורי) הוא כדורסלן אמריקאי, המשחק בעמדת הסמול פורוורד בקבוצת שיקגו בולס מה-NBA. היל החל את הקריירה בשנת 2013 באוניברסיטת אילינוי. לאחר שסיים את לימודיו בשנת 2017, הצטרף אל קבוצת אוקלהומה סיטי ת'אנדר במסגרת ליגת הקיץ של ה-NBA. בחודש יולי 2017, חתם בקבוצת סטאר הוטשוטס מליגת הכדורסל הפיליפינית. בחודש ספטמבר 2017, חתם בקבוצת טלקום בון מהבונדסליגה הגרמנית. בקיץ 2018, שיחק במדיה של קבוצת יוטה ג'אז במסגרת ליגת הקיץ של ה-NBA. בעונת 2018/2019, חתם בקבוצת ריסן לודוויגסבורג מהבונדסליגה הגרמנית. בעונת 2019/2020, חתם בקבוצת אסטנה המשחקת בליגת העל הקזחית ובליגה המאוחדת של VTB. בעונת 2020/2021, חתם בקבוצת הפועל ירושלים מליגת העל הישראלית. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר מנהלת ליגת העל בכדורסל סטטיסטיקות, באתר Realgm.com Tobias Forster, Forward Malcolm Hill verstärkt die Telekom Baskets Bonn › BBL Profis, BBL Profis (ב־) Miles Schmidt-Scheuber, Malcolm Hill (Telekom Baskets Bonn) Is More Than Just A Scorer, German Hoops, ‏2018-02-02 (באנגלית) יורופיד - כדורסל אירופי, באתר www.facebook.com מלקולם היל חתם בהפועל ירושלים: "מחכה כבר להגיע", באתר www.israelhayom.co.il אהרלה ויסברג‏, הקו האחורי נסגר: מלקולם היל חתם בהפועל ירושלים, באתר וואלה, 17 באוגוסט 2020 רועי כהן, ‏היה על הרדאר: מלקולם היל חתם לעונה אחת בירושלים, באתר ערוץ הספורט, 17 באוגוסט 2020
Tidal (אלבום)

Tidal הוא אלבום הבכורה של הזמרת האמריקאית פיונה אפל. האלבום יצא לאור ב-23 ביולי 1996 דרך חברת התקליטים Work Group. מהאלבום יצאו שישה סינגלים, כאשר הפופולרי מביניהם היה השיר Criminal, שזכה בפרס גראמי לביצוע הרוק הטוב ביותר של זמרת בשנת 1998. בשנת 2010 דורג האלבום במקום ה-83 ברשימת האלבומים הטובים ביותר של שנות ה-90 של המגזין רולינג סטון, והופיע בספר "1001 Albums You Must Hear Before You Die". עד יולי 2016, 20 שנה לאחר הוצאתו, מכר האלבום מעל ל-2.9 מיליון עותקים בארצות הברית. מידע על האלבום Tidal באתר MusicBrainz מידע על האלבום Tidal באתר AllMusic האלבום Tidal באתר Discogs האלבום Tidal באתר ספוטיפיי Fiona Apple, GRAMMY.com, ‏2019-11-19 (באנגלית) Rolling Stone, Rolling Stone, 100 Best Albums of the '90s, Rolling Stone, ‏2019-10-04 (באנגלית) 1001 Albums You Must Hear Before You Die (Complete Unofficial List), Black Sunshine Media, ‏2015-02-11 (באנגלית) Fiona Apple's 'Tidal' Turns 20: Celebrating Her Masterful Debut Album, בילבורד, ‏2016-07-23 מידע על Tidal, באתר המצעד של ניו זילנד מידע על Tidal, באתר המצעד הצרפתי, ארכיון